L 231/210
ET
Euroopa Liidu Teataja
20.9.2023
II.
Taotluste prioriseerimine ja uurimised Sarnaselt USA-ELi raamistikuga Safe Harbor ja ELi-USA andmekaitseraamistikuga Privacy Shield kohustub föderaalne kaubanduskomisjon menetlema kaubandusministeeriumilt ja ELi liikmesriikidelt saadud esildisi ELi-USA andmekaitse­ raamistiku põhimõtete kohta eelisjärjekorras.
Eelisjärjekorras käsitleme ka eraelu puutumatuse kaitse iseregulatsioonior­ ganitelt ja muudelt sõltumatutelt vaidluste lahendamise organitelt saadud esildisi ELi-USA andmekaitseraamistiku põhimõtete rikkumise kohta.
Selleks et hõlbustada ELi liikmesriikide ELi-USA andmekaitseraamistiku kohaste taotluste esitamist, on föderaalne kaubanduskomisjon loonud standardse kaebemenetluse ning andnud ELi liikmesriikidele juhiseid selle teabe liigi kohta, mis võiks parimal viisil abistada föderaalset kaubanduskomisjoni taotlusega seotud päringu tegemisel.
Osana sellest jõupingutusest on föderaalne kaubanduskomisjon määranud ELi liikmesriigist pärit kaebuste jaoks asutuse kontaktpunkti.
Väga kasulik on see, kui taotlev asutus on teinud eelneva päringu väidetava rikkumise kohta ja saab föderaalse kaubandus­ komisjoniga teha uurimise käigus koostööd.
Kui kaubandusministeeriumilt, ELi liikmesriigilt või iseregulatsiooniorganisatsioonilt või muult sõltumatult vaidluste lahendamise organilt saadakse selline esildis, võib föderaalne kaubanduskomisjon võtta tõstatatud küsimuste käsitlemiseks erinevaid meetmeid.
Näiteks võime läbi vaadata organisatsiooni privaatsustingimused, hankida lisateavet otse organisat­ sioonilt või kolmandatelt isikutelt, teha koostööd esildise esitanud üksusega, hinnata, kas rikkumised järgivad sarnast mustrit või rikkumine on mõjutatud märkimisväärset hulka tarbijaid, määrata kindlaks, kas esildis puudutab kaubandusmi­ nisteeriumi haldusalasse jäävaid küsimusi, hinnata, kas oleks kasulik teha lisatööd turuosaliste teavitamiseks, ning algatada vajaduse korral täitemenetlus.
Lisaks kaubandusministeeriumilt, ELi liikmesriikidelt ja eraelu puutumatuse kaitse iseregulatsiooniorganitelt või muudelt sõltumatutelt vaidluste lahendamise organitelt (13) saadud ELi-USA andmekaitseraamistiku põhimõtteid käsitlevate esildiste eelisjärjekorras käsitlemisele jätkab föderaalne kaubanduskomisjon ELi-USA andmekaitseraamistiku põhimõtete oluliste rikkumiste uurimist vajaduse korral ka omal algatusel, kasutades mitmesuguseid vahendeid.
Föderaalne kaubandus­ komisjon on kaubandusorganisatsioone hõlmavate eraelu puutumatuse kaitse ja turvalisusega seotud küsimuste uurimise programmi osana korrapäraselt kontrollinud, kas kõnealune üksus on esitanud väiteid ELi-USA andmekaitseraamistikus osalemise kohta.
Kui üksus esitas selliseid kinnitusi ja uurimise käigus selgus, et ELi andmekaitseraamistiku Privacy Shield põhimõtteid on ilmselgelt rikutud, lisas föderaalne kaubanduskomisjon väited ELi-USA andmekaitseraamistiku Privacy Shield rikkumiste kohta oma täitemeetmete hulka.
Meil on kavas ELi-USA andmekaitseraamistiku põhimõtete alusel seda ennetavat lähenemisviisi jätkata.
III.
Korralduste taotlemine ja seire Samuti kinnitab föderaalne kaubanduskomisjon oma kohustust taotleda ja jälgida täitekorraldusi, et tagada vastavus ELiUSA andmekaitseraamistiku põhimõtetele.
Nõuame ELi-USA andmekaitseraamistiku põhimõtetele vastavust seeläbi, et näeme tulevastes föderaalse kaubanduskomisjoni tehtavates ELi-USA andmekaitseraamistiku põhimõtetega seotud korraldustes ette mitmesugused sobivad keelavad sätted.
Föderaalse kaubanduskomisjoni halduskorralduste rikkumine võib viia tsiviilõiguslike trahvideni summas kuni 50 120 USA dollarit rikkumise kohta või 50 120 USA dollarit päevas jätkuva rikkumise korral, (14) mis paljusid tarbijaid mõjutavate tavade korral võivad ulatuda miljonite dollariteni.
Kõikidel kokkuleppemäärustel on ka aruandluse ja vastavussätted.
Korraldusele alluvad üksused peavad säilitama dokumendid, millega tõendatakse, et nad on kindlal arvul aastatel põhimõtteid järginud.
Korraldusi tuleb jagada ka töötajatega, kes vastutavad korralduse järgimise tagamise eest.
Föderaalne kaubanduskomisjon jälgib süstemaatiliselt ELi-USA andmekaitseraamistiku Privacy Shield põhimõtteid käsitlevate olemasolevate korralduste täitmist, nagu ta teeb kõigi oma korralduste puhul, ja esitab vajaduse korral hagisid nende täitmisele pööramiseks (15).
Oluline on see, et föderaalse kaubanduskomisjoni korraldustega jätkatakse ülemaailmselt kõikide tarbijate kaitsmist, kes ettevõtjatega suhtlevad, mitte ainult nende tarbijate kaitsmist, kes on esitanud kaebusi.
Lisaks haldab föderaalne kaubanduskomisjon internetis nimekirja ettevõtetest, kelle kohta on tehtud ELi-USA andmekaitseraamistiku põhimõtete täitmise tagamisel korraldusi (16).
(13) Kuigi föderaalne kaubanduskomisjon ei lahenda ega vahenda üksikuid tarbijakaebusi, kinnitab föderaalne kaubanduskomisjon, et seab ELi andmekaitseasutustest pärit ELi-USA andmekaitseraamistiku põhimõtetega seotud kaebused esikohale.
Lisaks kasutab föderaalne kaubanduskomisjon kaebusi oma andmebaasis Consumer Sentinel, mis on kättesaadav paljudele muudele õiguskaitseorganitele, eesmärgiga tuvastada arengusuunad, määratleda jõustamisalased prioriteedid ning teha kindlaks võimalikud uurimisalased eesmärgid.
ELi üksikisikud saavad föderaalsele kaubanduskomisjonile kaebuste esitamiseks kasutada sama süsteemi, mis on kättesaadav USA tarbijatele: https://reportfraud.ftc.gov/.
Siiski võib üksikute ELi-USA andmekaitseraamistiku põhimõtteid käsitlevate kaebuste korral olla ELi üksikisikutel kõige kasulikum esitada kaebused asjaomase liikmesriigi andmekaitseasutusele või sõltumatule vaidluste lahendamise organile.
(14) USA seadustiku 15. jaotise § 45 punkt m; CFRi 16. jaotise § 1.98.
Seda summat kohandatakse perioodiliselt inflatsiooni järgi.
(15) Eelmisel aastal hääletas föderaalne kaubanduskomisjon korduvrikkujate uurimisprotsessi sujuvamaks muutmise poolt.
Vt pressiteade, föderaalne kaubanduskomisjon annab loa peamiste täitetegevuse prioriteetide uurimiseks (1. juuli, 2021), https://www.ftc.gov/newsevents/news/press-releases/2021/07/ftc-authorizes-investigations-key-enforcement-priorities.
(16) Vt föderaalne kaubanduskomisjon, Privacy Shield, https://www.ftc.gov/business-guidance/privacy-security/privacy-shield.